मंगलवार को करप्शन फ्री इंडिया संगठन के कार्यकर्ताओं ने जिला अधिकारी कार्यालय सूरजपुर पर प्रदर्शन कर मुख्यमंत्री को संबोधित ज्ञापन सिटी मजिस्ट्रेट गुंजा सिंह को सौंपा। ज्ञापन में जिला विकास भवन के शौचालय में गंदगी व अधिकारियों द्वारा स्वच्छता अभियान को पलीता लगाने के खिलाफ कार्यवाही की मांग की। यह प्रदर्शन संगठन के जिला महासचिव मनीष भाटी बीडीसी के नेतृत्व में किया गया।